Diari Oficial de la Generalitat Valenciana


Sumari del DOGV 9423, del 08-09-2022 (2022/8052)

Extracte de la Resolució de 2 de setembre de 2022, del vicerector d'Innovació, Transferència i Divulgació Científica de la Universitat Jaume I de Castelló per la qual es convoquen els Premis 5UCV Aula Emprén.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9423

Data del DOGV
:   08-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8052


Data del document
:   02-09-2022

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * distinció honorífica

Extracte de la Resolució de 2 de setembre de 2022, del vicerector d'Innovació, Transferència i Divulgació Científica de la Universitat Jaume I de Castelló per la qual es convoquen els Premis 5UCV Aula Emprén.  
 [2022/8052]  
BDNS (identif.): 647029.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/647029)  
  
Primer. Persones beneficiàries  
1. Per a participar en aquest concurs s'han de complir els requisits següents:  
a) Categoria: «Premis Interuniversitaris Aula Emprén 3i»  
- Haver guanyat els premis 5UCV Aula Emprén Fase 2 en 2021a l'UJI i haver participat i presentat, en equip, una iniciativa emprenedora en jornada interuniversitària realitzada per la Universitat de València. El programa d'aquesta activitat es pot consultar a https://links.uv.es/uvempren/AULA\_EMPREN\_3i. Les candidatures seran avaluades mitjançant la presentació pública davant la comissió d'avaluació dels projectes i idees de triple impacte. Participaran en aquesta activitat interuniversitària un mínim de dos i un màxim de tres persones representants de cada equip guardonat per l'UJI als premis universitaris a les millors iniciatives derivades del programa 5UCV Aula Emprén Fase 2, 2021.  
  
b) Categoria: «Premis Universitaris 5UCV Aula Emprén Fase 2»  
  
- Haver participat en el programa «5UCV Aula Emprén Fase 2: aposta per la teua idea. Primers passos per a emprendre en 2022» i haver presentat, en equip, una iniciativa emprenedora com a activitat final del citat programa.  
  
Segon. Finalitat  
Aquests premis es desenvolupen en el marc del Campus de l'Emprenedoria Innovadora coordinat per la Conselleria d'Economia Sostenible, Sectors Productius, Comerç i Treball de la Generalitat Valenciana, i en el qual participen les cinc universitats públiques valencianes.   
  
Es tracta d'una competició oberta a les persones que participen en el programa Aula Emprén Fase 2 que complisquen els requisits d'aquestes bases i que es desenvoluparà en dues categories. La primera, interuniversitaria, a través d'un concurs en el qual participen els equips guardonats en edicions anteriors d'Aula Emprén Fase 2, de totes les universitats públiques valencianes. La segona categoria de premis universitaris va dirigida a reconèixer i guardonar amb un màxim de tres premis econòmics els millors equips emprenedors procedents de l'Activitat 5UCV Aula Emprén Fase 2 de l'any 2022.  
  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests premis és de 8.700 euros.  
  
Cinqué. Termini de presentació de sol·licituds  
No és necessari sol·licitar el premi.  
a) En la categoria «Premis Interuniversitaris Aula Emprén 3i» es tindrà en compte els equips guanyadors de la Resolució de 10 de novembre de 2021 per la qual es publica la relació definitiva dels premis universitaris a les millors iniciatives derivades del programa 5UCV Aula Emprén Fase 2, 2021.  
b) En la categoria «Premis Universitaris 5UCV Aula Emprén Fase 2» es tindrà en compte la participació en la iniciativa 5UCV Aula Empende Fase 2 2022, una vegada presentades les solucions a la Càtedra INCREA i avaluades per la comissió d'avaluació.  
  
Castelló de la Plana, 2 de setembre de 2022.- El vicerector d'Innovació, Transferència i Divulgació Científica, (p. d., R 24.05.2022, DOGV 9349, 27.05.2022): David Cabedo Semper.